


OBRAZLOŽENJE I. IZMJENA I DOPUNA FINANCIJSKOG PLANA ZA 2026.
CENTRA KULTURE DUBRAVA

[bookmark: _GoBack]I. UVODNI DIO 
Centar kulture Dubrava obavlja djelatnosti u kulturi te organiziranja aktivnosti i manifestacija u realizaciji javnih potreba u kulturi od interesa za svog osnivača i to: 
- pripremu i organizaciju te javno izvođenje, prikazivanje i predstavljanje kulturno-umjetničkog stvaralaštva, a posebno: glazbenih, filmskih, estradnih i drugih kulturno-umjetničkih priredbi; pripremanje, organiziranje i javno izvođenje dramskih, lutkarskih i drugih scenskih djela; 
- organizaciju kulturno-umjetničke poduke, edukativnih aktivnosti i radionica, tribina, predavanja, konferencija i stručnih skupova, a posebno: organiziranje eko-etno sajmova i manifestacija; organiziranje kreativnih i umjetničkih radionica; organiziranje književnih i klupskih događanja; organiziranje društvenih, putopisnih, likovnih, filmskih, znanstvenih i glazbenih tribina; organiziranje tečajeva iz područja filmske umjetnosti, iz likovne kulture, narodnih plesova i folklora, stranih jezika, iz područja informatike, sviranja glazbenih instrumenata i pjevanja, iz područja ekologije, glume, ritmike, plesa i kulture pokreta. 
- aktivnosti i manifestacije usmjerene na povećanje dostupnosti, pristupa i sudjelovanja u kulturi, raznolikosti kulturnog sadržaja te suradnje s organizacijama civilnoga društva. 
[bookmark: _30j0zll][bookmark: _Hlk115085353]- kazališnu djelatnost.
Centar kulture Dubrava obavlja i druge djelatnosti koje služe obavljanju djelatnosti upisane u sudski registar, a koje se, u manjem opsegu i uobičajeno, obavljaju uz upisanu djelatnost, a posebno:
- javno prikazivanje audiovizualnih djela, organiziranje izložbi (prezentaciju pokretnih kulturnih dobara) i izdavačku djelatnost. 


II. OBRAZLOŽENJE OPĆEG I POSEBNOG DIJELA FINANCIJSKOG PLANA

Izmjene i dopune financijskog plana načinjene su prema dostavljenim uputama i limitima nadležnog gradskog ureda te planiranim potrebama i programima za naredno razdoblje, a sve u skladu sa zakonskim propisima.

PRIHODI I PRIMICI
Ukupni prihodi i primici, koji su bili planirani u iznosu od 1.917.100 eura, ovim izmjenama i dopunama povećavaju se za oko 13,87% i ukupno iznose 2.183.000 eura (bez prenesenog viška), a odnose se na:
· prihode iz nadležnog proračuna						
· prihode od pruženih usluga						 	
· prihode od kamata							        	         
· prihode za posebne namjene						    	
· tekuće pomoći iz državnog proračuna			 	    	     
· tekuće i kapitalne pomoći temeljem prijenosa EU sredstava							   	       
Najveći iznos prihoda od 1.817.000 eura odnosi se na prihode iz proračuna Grada Zagreba i to za financiranje redovne djelatnosti u iznosu od 1.423.800 eura, za programsku djelatnost 230.000 eura te za održavanje i opremanje ustanove 163.200 eura. Što se tiče ovih prihoda, isti bilježe ukupno povećanje za 10,24%. Isto je rezultat povećanja prihoda za financiranje redovne djelatnosti i to prvenstveno rashoda za zaposlene zbog povećanja osnovice za plaću i materijalnih prava zaposlenika sukladno Dodatku Kolektivnog ugovora za zaposlene u ustanovama kulture Grada Zagreba, zbog plana zapošljavanja. Prihodi za programsku djelatnost ostaju nepromijenjeni dok prihodi za održavanje i opremanje ustanove se povećavaju za 55,43% zbog radova na rekonstrukcijama dizala i vatrodojavnog sustava na objektu Kulturnog centra, uključujući i stručne nadzore, koji su započeti u 2025. godini, no završeni u 2026., što je zahtijevalo ukupno povećanje sredstava na ovoj poziciji, uz minimalna smanjenja opsega inicijalno planiranih radova održavanja i nabava u sklopu opremanja.
Vlastiti prihodi, tj. prihodi od pruženih usluga i kamata ostaju nepromijenjeni kao i planirani iznos korištenja prenesenog viška iz prethodnog razdoblja. Preneseni višak iz prethodne godine i vlastiti prihodi koriste se za pokriće rashoda redovne djelatnosti, rashoda vlastite programske djelatnosti te za opremanje i održavanje ustanove, a koji nisu pokriveni sredstvima gradskog proračuna. 
Prihodi za posebne namjene iznose 70.900 eura, a osim prihoda od ulaznica za prodane kazališne predstave, odnose se i na planirane prihode za programe i programske jedinice koji se financiraju kroz Plan potreba vijeća gradskih četvrti i mjesnih odbora kojima se financiraju rashodi programske djelatnosti. Isti bilježe smanjenje za 2,21%, sukladno realizaciji i planiranim programima do kraja godine.
Tekuće pomoći iz državnog proračuna (6361) su prihodi za financiranje programa Noć kazališta 2026. 2.000 eura, Izložbeni program Galerije Vladimir Filakovac 3.000 eura,e program Kratki spoj 8.000 eura te program Simboli identiteta 1.000 eura. Ova vrsta prihoda bilježi smanjenje za 31,71% iz razloga ostvarivanja nižih iznosa sufinanciranja od inicijalno planiranih.
Ovim izmjenama i dopunama iznos donacija je 0 eura, s obzirom da u 2026. godini  program Noć kazališta neće biti financiran sredstvima Turističke zajednice Grada Zagreba.

S obzirom da je potpisan Ugovor o dodjeli bespovratnih sredstava za projekt Kaleidoskop kulture u meni (kodni broj: SF.3.4.08.04.0076), koji se provodi u sklopu natječaja SF.3.4.08.04 Inkluzivne usluge ustanova u kulturi, odnosno financira se iz Europskog socijalnog fonda plus u financijskom razdoblju 2021. - 2027., a koji je potpisan krajem ožujka 2026. između Ministarstva kulture i medija, Hrvatskog zavoda za zapošljavanje i Centra kulture Dubrava, ovim izmjenama i dopunama planiran je iznos od 107.200 eura (6381 i 6382).
RASHODI I IZDACI
Rashodi i izdaci planirani su u iznosu od 2.223.000 eura te su raspoređeni prema proračunskim klasifikacijama u financijskom planu, a prema ekonomskoj klasifikaciji to su:
· rashodi za zaposlene
· materijalni rashodi
· financijski rashodi
· rashodi za nabavu nefinancijske imovine

Aktivnost: Redovna djelatnost

Izvor 1.1.2 Opći prihodi i primici
Što se tiče rashoda na redovnoj djelatnosti  isti se odnose na rashode za zaposlene, materijalne rashode te financijske rashode.
Rashodi za zaposlene bilježe povećanje zbog povećanja osnovice i materijalnih prava za zaposlene sukladno Dodatku Kolektivnog ugovora za zaposlene u ustanovama kulture Grada Zagreba te zbog plana zapošljavanja. Ostali rashodi na ovoj aktivnosti ne bilježe značajnije promjene u odnosu na plan.
Ostale usluge (3239) odnose se na usluge tjelesne zaštite imovine i osoba (zaštitarska služba) te poslove zaštite na radu. Ova pozicija bilježi povećanje zbog većeg broja sati i poskupljenja cijene usluge zaštitarske službe.

Izvor 3.1.1 Vlastiti prihodi
Ukupni rashodi redovne djelatnosti financirani iz vlastitih izvora iznose 76.700 eura, što je smanjenje za 8,36%, sukladno realizaciji i planiranim potrebama.

Izvor 4.3.1 Prihodi za posebne namjene
Ukupni rashodi iznose 9.000 eura, a odnose se na uređenje ureda i Infocentra ustanove i ostale usluge tekućeg održavanja objekata i opreme. 


Aktivnost: Programska djelatnost

Izvor 1.1.2 Opći prihodi i primici
Rashodi za programsku djelatnost planirani su sukladno Programu rada i razvitka Centra kulture Dubrava za 2026. godinu i njegovim izmjenama te iznose 230.000 eura s navedenog izvora. Isti u ukupnom iznosu ne bilježe promjene u odnosu na plan, već uslijed detaljne razrade programskih aktivnosti, došlo je samo do izmjena na 4. razini ekonomske klasifikacije.

Izvor 3.1.1 Vlastiti prihodi
Ukupni rashodi na poziciji vlastitih prihoda u iznosu od 110.500 eura planirani su sukladno broju upisanih polaznika u škole, radionice i tečajeve te planu održavanja kino projekcija te su isti iskazani sukladno razradi vrsta i struktura programskih aktivnosti, broju skupina škola i tečajeva, broju radionica, broju tribina, broju koncerata, broju kino projekcija, broju izložbi te broju i vrsti ostalih manjih, raznorodnih skupina programskih aktivnosti. Isti bilježe povećanje 13,10% iz razloga ostvarenja manjih prihoda kroz Plan potreba vijeća gradskih četvrti i mjesnih odbora od inicijalno planiranih i cilja zadržavanja istog planiranog programskog opsega.

Izvor 4.3.1 Prihodi za posebne namjene
Ukupni rashodi u iznosu od 52.600 eura na ovom izvoru planirani su sukladno razradi vrsta i struktura programskih aktivnosti, broju kazališnih predstava, gostovanja kazališnih predstava izvan matične dvorane, te programa i programskih jedinica, osobito manifestacija, koje se planiraju financirati kroz Plan potreba vijeća gradskih četvrti i mjesnih odbora. Isti bilježe smanjenje od 21,49% iz razloga manje financijske potpore manifestacijama kroz Plan potreba vijeća gradskih četvrti i mjesnih odbora, od inicijalno planiranih.

Izvor 5.2.1 Pomoći iz drugih proračuna
Na ovom izvoru planirani su rashodi za programe Noć kazališta u iznosu od 2.000 eura, Izložbeni program Galerije Vladimir Filakovac 3.000 eura, program Kratki spoj 8.000 eura   te program Simboli identiteta u iznosu od 1.000 eura. 
Nadalje, prema potpisanom Ugovoru o dodjeli bespovratnih sredstava za projekt Kaleidoskop kulture u meni, nacionalno sufinanciranje programskih rashoda projekta od 15% planirano je u iznosu od 12.300 eura.

Izvor 5.6.1 Europski socijalni fond plus
Prema potpisanom Ugovoru o dodjeli bespovratnih sredstava za projekt Kaleidoskop kulture u meni, financiranje programskih rashoda projekta od 85% planirano je u iznosu od 69.700 eura.

Izvor 6.1.1 Donacije
Ovim izmjenama i dopunama planiran je iznos od 0 eura, s obzirom da u 2026. godini  program Noć kazališta neće biti financiran sredstvima Turističke zajednice Grada Zagreba.


Aktivnost: Održavanje i opremanje ustanova u kulturi

Izvor 1.1.2 Opći prihodi i primici
Što se tiče rashoda za opremanje i održavanje ustanova u kulturi ukupno planiran iznos s ovog izvora bilježi povećanje od 55,43%. Na kontu 3232 troškovi se odnose na rekonstrukciju dizala i vatrodojavnog sustava na objektu Kulturnog centra, uključujući stručne nadzore te na elektroinstalaterske radove. Na kontu 3237 troškovi se odnose na izrade projekata sanacije sanitarnih čvorova u oba objekta zbog začepljenosti koju se ne može riješiti običnim vodoinstalaterskim zahvatima, izrade troškovnika sanacije limenih dijelova kosog krova Kulturnog centra te limenih dijelova vanjske stolarije objekta zbog obilnijeg prokišnjavanja, izrade projekta kabliranja male dvorane Kulturnog centra (struja, Internet, rasvjeta, razglas i video) i  izradu projekta zamjene starih niskonaponskih razdjelnika pored glavnog trafo ormara objekta Kulturnog centra koji jedini još nisu zamijenjeni novima. Na kontu 4223 planirana su sredstva za klimatizaciju neklimatiziranih radnih i radioničkih prostora oba objekta. Na kontu 4227 planirana je nabava dodatnih ploča s nosačima za montažnu vanjsku pozornicu te nabava rasvjetne opreme za dvoranu Dječjeg kazališta Dubrava  i vanjske manifestacije ustanove.

Izvor 3.1.1 Vlastiti prihodi
Na ovom izvoru planiran je iznos od 26.700 eura, a odnosi se na nabavu računala, printera, monitora i skenera, nabavu TV ekrana s nosačima te usluge tekućeg i investicijskog održavanja (sanacija unutarnjih zidova na 2. katu Kulturnog centra). 
Izvor 4.3.1 Prihodi za posebne namjene
Na ovom izvoru planiran je iznos od 9.300 eura, a odnosi se na nabavu uredskih stolica,  nabavu mobilnog aktivnog zvučnika te usluge tekućeg i investicijskog održavanja (sanacija vanjskih fasadnih pločica na objektu Kulturnog centra).
Izvor 5.2.1 Pomoći iz drugih proračuna
Na ovom izvoru planirana je nabava opreme, u srazmjernom dijelu nacionalnog sufinanciranja (dva fotoaparata s pratećom opremom, digitalna kamera s pratećom opremom (rasvjeta, stalak),  printer u boji za digitalni foto ispis, dva prijenosna računala za obradu digitalnih fotografija i videa, 10 gitara i 2 električna pianina) za projekt Kaleidoskop kulture u meni, financiran kroz nacionalno sufinanciranje od 15%. 
Izvor 5.6.1 Europski socijalni fond plus
Na ovom izvoru planiran je iznos od 21.400 eura, u srazmjernom dijelu europskog sufinanciranja, a odnosi se na nabavu opreme (dva fotoaparata s pratećom opremom, digitalna kamera s pratećom opremom (rasvjeta, stalak),  printer u boji za digitalni foto ispis, dva prijenosna računala za obradu digitalnih fotografija i videa, 10 gitara i 2 električna pianina) za projekt Kaleidoskop kulture u meni, financiranu iz Europskog socijalnog fonda plus (85%).


III. OBRAZLOŽENJE PROGRAMA (AKTIVNOSTI/PROJEKATA)

Centar kulture Dubrava, sukladno Godišnjem programu rada i razvitka za 2026. godinu te njegovim izmjenama i dopunama, provodi 62 programa, od kojih se mnogi sastoje od više programskih modula, a svi od više programskih jedinica. 54 programa u 6 kulturnih djelatnosti ostvaruje sufinanciranje Grada Zagreba. Od toga 40 programa je u djelatnosti centara za kulturu (Godišnji Rezident Centra kulture Dubrava: umjetnički projekt Melinde Šefčić Dubrava u boji, Pokreti u javnom prostoru, Čarobno dvorište, Alt+D, U kvartu, Koktel 007, Festival božićnih jaslica, Belokranjske pisanice, Advent u Dubravi, Tradicija koja nas spaja, Kazališni fašnik, Petkomedija, Srijedom u kazalište, Glazba u stihovima, Tribine u Kulturnom centru, D Ansambl, Vesnina Dubrava, Dani Dubrave, Dubrava Striborova, Festival Stari plac, Ritam kvarta, Ivanje u Dubravi, Kazalište izvan centra, Dan po dan, Filmski kreativni praktikum, Igraj kolo!, Glazbeni programi za nacionalne manjine, Oprostite, ja se odmaram, Kreativna učionica, Prigodne kreativne radionice, RukoTvornica- radionice tradicijskih umijeća, Mala škola primijenjenih umjetnosti, Mala škola ilustracije i stripa, Umjetničko stvaralaštvo kroz crtanje i slikanje, keramiku i kiparstvo, Klub seniora Dubrava, Intergeneracijski zbor Dubrava, Zona D51a, Mala škola tradicijskih znanja, Hrvatska tradicijska glazba ili cajke, što odabrati?, Sjećanja kvarta), 1 program u glazbenoj djelatnosti (Klasika&Jazz u D51a), 2 programa u filmskoj djelatnosti (Škola crtanog filma Dubrava i KinoKVART), 6 programa kazališne djelatnosti (premijerni naslovi Kazališna predstava za djecu Cirkus sjena (koprodukcija s UO LOFT), Kazališna predstava za djecu Družina od vješala, Reprizni program Dječjeg kazališta Dubrava, Noć kazališta 2026. i Rezidenti Centra kulture Dubrava: rezidencije nezavisne kazališne, plesne i novocirkuske scene), 2 programa kulturno-umjetničkog amaterizma (Simboli identiteta u očuvanim umijećima hrvatske i ukrajinske kulturne baštine, Dramski studio Dječjeg kazališta Dubrava s programom za djecu i mlade u nepovoljnim uvjetima odrastanja), 3 programa likovne djelatnosti (Izložbeni program Galerije Vladimir Filakovac, Izložbeni program Galerije Kontrast i Izložbeni program Fotogalerije Dubrava) i 2 međunarodna projekta (Unisono Zagreb-Celje i Putevima Hrvata: Tradicijski znamen Hrvatica katolkinja iz BIH). Centar provodi i 5 programa financiranih isključivo vlastitim prihodima od obavljanja djelatnosti (Glazbene poduke, Plesni centar-plesni i rekreativni programi za odrasle, Plesni centar-plesni programi za djecu i mlade, Informatički programi i Koprodukcije i projektna partnerstva s Centrom kulture Dubrava), 1 program sredstvima Ministarstva kulture i medija (Puls prostora) te 1 program koji se financira iz Europskog socijalnog fonda plus u financijskom razdoblju 2021. - 2027.,  kroz natječaj Inkluzivne usluge ustanova u kulturi (Kaleidoskop kulture u meni).

NAZIV I OPIS PROGRAMA: 

Programi i projekti Programskog odjela
Programski odjel oblikuje i provodi programe neformalnog kulturnog i kreativnog obrazovanja kroz poduke: tečajeve i radionice u području glazbenih, likovnih i primijenjenih, plesnih, filmskih umjetnosti, kulturne baštine i tradicijske kulture, informatike te intersektorske i interdisciplinarne participativne programe s polazištem u području kulture kojima se utječe na poboljšanje kvalitete života polaznika te razvoj publika. Odjel organizira izvedbe koncerata, kazališnih predstava za odrasle i prikazivanje filmova, renomiranih zagrebačkih, hrvatskih i inozemnih autora. Organizira cikluse tribina s kulturnom i širom društveno-socijalnom tematikom. Također, oblikuje i provodi kulturne manifestacije snažnog lokalnog značaja te svojim programima sudjeluje u realizaciji gradskih manifestacija. U 2026. godini Odjel je oblikovao 7 novih programa u područjima umjetničkog stvaralaštva, manifestacija u kulturi, razvoja publike, hrvatske kulturne baštine te 2 međunarodna programa. U sklopu odjela djeluju i tri galerije: Galerija Vladimir Filakovac, Fotogalerija Dubrava i Galerija Kontrast. Galerija Vladimir Filakovac prepoznatljivo je izlagačko mjesto u istočnom djelu gradu Zagreba koje kontinuirano djeluje od 1968. godine i predstavlja središnji izlagački prostor u zagrebačkoj Dubravi. Fotogalerija Dubrava pokrila je veliku prazninu u nepostojanju specijaliziranih izlagačkih prostora u istočnom djelu grada i tako postala prepoznatljivo mjesto za ljubitelje umjetnosti fotografije. Galerija Kontrast postala je prepoznatljivo mjesto izlagačke aktivnosti na području Dubrave koja svojim raznovrsnim izložbenim programom usmjerava pažnju prema autorima koji njeguju tradicionalni pristup figuraciji visokih estetskih normi, kao i vrsnim ilustratorima, ali i svojim inkluzivnim pristupom daje priliku kvalitetnim amaterskim umjetnicima za njihove skupne ili samostalne izložbe.  

Kazališni programi kroz organizacijsku jedinicu Dječje kazalište Dubrava
Dječje kazalište Dubrava producira i izvodi profesionalne kazališne predstave za djecu, uz popratni participativni program i projekte, u vlastitoj kazališnoj dvorani i na gostovanjima diljem zemlje, čime se omogućava dostupnost umjetničkih i kulturnih sadržaja u svim dijelovima Grada te razvija kazališna publika. Dječje kazalište Dubrava organizator je i manifestacije Noć kazališta koja ima nacionalni zahvat, a koordinira i provedbu ove manifestacije pod nazivom European Theatre Night u 6 europskih zemalja. 

ZAKONSKA I DRUGA PODLOGA ZA PROVEDBU PROGRAMA:
Zakon o proračunu, Zakon o ustanovama, Zakon o kulturnim vijećima i financiranju javnih potreba u kulturi, Program razvoja kulture Grada Zagreba 2024.-2030., Statut Centra kulture Dubrava, Program rada i razvitka Centra kulture Dubrava u 2026. godini, Zakon o pravima samostalnih umjetnika i poticanju kulturnog i umjetničkog stvaralaštva, Zakon o autorskom pravu i srodnim pravima, Zakon o kazalištima (za kazališnu djelatnosti Dječjeg kazališta Dubrava). 

CILJEVI PROGRAMA:
Omogućavanje kulturnog i kreativnog obrazovanja stanovnika istočnog dijela Grada; razvoj kreativnih vještina i kulturne i društvene kompetencije polaznika i sudionika; omogućavanje dostupnosti profesionalnog umjetničkog stvaralaštva svih umjetničkih disciplina stanovnicima istočnog dijela Grada; poticanje umjetničke produkcije, povećanje vidljivosti kulture i umjetnosti; razvoj publike kroz participativne kulturno-obrazovne aktivnosti; povezivanje sa srodnim ustanovama i organizacijama iz lokalne sredine, nacionalno i međunarodno, radi razmjene programa, znanja i iskustava; njegovanje tradicijske kulture i narodnih običaja (usmenih, pisanih, likovnih, glazbenih, i glazbeno-scenskih); predstavljanje relevantne likovne produkcije koja prati suvremena likovna stremljenja različitih umjetničkih praksi, kao i talentiranih autora prepoznatljiva rukopisa; razvijanje i poticanje scenskog stvaralaštva kroz stabilan kazališni repertoar koji njeguje sve tri dominantne izvedbene grane: dramski, plesni i glazbeni teatar; razvijanje društvenih i umjetničkih kompetencija kroz uvid u materijalne i infrastrukturne potrebe kulturno-umjetničkih sadržaja, čime se kultura i umjetnost neizravno dekonstruiraju pred najmlađima te ih uče kritičkom i refleksivnom promišljanju kroz upoznavanje s pozadinskim procesima koji prethode prezentaciji (umjetničkih) sadržaja; poticanje zdravog psihofizičkog razvoja djece te približavanje umjetnosti kroz povezivanje s drugim značajnim segmentima dječjeg svakodnevnog života i društvenog okruženja; razvoj publika; utjecaj na razvijanje svijesti o holističkom pristupu kulturi radi produbljivanja odnosa s postojećom i razvoja novih publika; omogućavanje neposrednog sudjelovanja građana u kulturnom životu lokalne zajednice; omogućavanje djeci i mladima s teškoćama u razvoju, kao i drugim pripadnicima ranjivih skupina razvijanje njihovih talenata i ravnopravno sudjelovanje u kulturi i umjetnosti. 
Korisnici: građani svih dobnih skupina, a osobito djeca i mladi te osobe starije životne dobi, primarno istočnog dijela Grada, sekundarno Zagreba te partnerskih mjesta u provedbi programa;  umjetnici i kulturni radnici (lokalni, nacionalni i inozemni), organizacije nezavisne kulturne scene i drugih društvenih djelatnosti, odgojno-obrazovni stručnjaci, šira javnost diljem Republike Hrvatske.

KRATKI OPIS AKTIVNOSTI/PROJEKTA:
Provedba niza višemjesečnih različitih neformalnih obrazovnih programa u kulturi (plesni tečajevi za sve dobne skupine, likovni tečajevi i tečajevi primijenjenih umjetnosti za sve dobne skupine, poduka sviranja instrumenata i pjevanja za sve dobne skupine, tečajevi svladavanja vještina u području filmske umjetnosti i animiranog filma za djecu i mlade, tečajevi kojima se kulturnim modelima i metodama utječe na sveobuhvatni razvoj djeteta i pomaže svladavanje školskih zadataka, tečajevi kojima se njeguju i usvajaju tradicijske i kulturno-obrtničke vještine za odrasle, tečajevi osnova informatike za sve dobne skupine); provedba niza jednokratnih kulturnih i umjetničkih radionica svih umjetničkih disciplina vezanih uz šire kulturne manifestacije, školske praznike ili kojima se obilježavaju značajni datumi u području opće kulture; provedba inkluzivnih kulturnih radionica i programa; organizacija izložbi polaznika tečajeva i radionica u području likovnih i primijenjenih umjetnosti kao i područja kulturnih, starih obrta i/ili vještina; provedba ciklusa tribina kojima se utječe na animaciju posjetitelja za kulturne djelatnosti, stječe kulturna kompetencija ili utječe na razvoj socijalnih vještina, uključujući i onih prema poboljšanju kvalitete života osoba starije životne dobi; provedba interdisciplinarnih književnih programa; provedba istraživačkih i/ili interdisciplinarnih projekata o i u lokalnoj zajednici; organizacija koncerata klasične i jazz glazbe profesionalnih glazbenika, glazbenih sastava i ansambala; djelovanje glazbenog ansambla Centra, organizacija ciklusa koncerata urbane suvremene glazbe, u objektima i na otvorenom; organizacija izvedbi kazališnih predstava profesionalnih nezavisnih kazališta za odrasle; prikazivanje renomiranih dokumentarnih i igranih filmova za odrasle te prikazivanje renomiranih animiranih filmova za djecu; organizacija kulturnih akcija kojima se obilježavaju značajni kulturni i društveni datumi; organizacija značajnih lokalnih kulturnih manifestacija; održavanje različitih tematskih izložbi u tri izložbena prostora, produkcija novih profesionalnih kazališnih predstava za djecu, repertoarno izvođenje kazališnih predstava za djecu, oblikovanje i provedba dramskih radionica i tečajeva, organizacija gostovanja kazališnih predstava za djecu, izvedba drugih kazališnih, glazbeno-scenskih djela i performansa u sklopu projekata i akcija koje imaju participativni karakter (aktivno uključuju sudionike u provedbu); organizacija i provedba manifestacije Noć kazališta, uz međunarodni segment Europske noći kazališta; organizacija i provedba istraživačkih, praktičnih i stručnih aktivnosti rada na razvoju publika; provedba kompleksnog multidisciplinarnog projekta Kaleidoskop kulture u meni s nizom projektnih aktivnosti i rezultata (radionice, predstave, izložbe, koncerti, festival) za ranjive skupine.

POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE AKTIVNOSTI/PROJEKATA:
Broj provedenih tečajeva; satnica provedenih tečajeva; broj provedenih radionica; broj organiziranih izložbi radova polaznika; broj ostvarenih tribina; broj održanih koncerata; broj izvedenih kazališnih predstava; broj prikazanih filmova; ostvarene planirane kulturne manifestacije; broj programskih aktivnosti ostvarenih u okviru kulturnih manifestacija; broj i vrsta programskih aktivnosti ostvarenih u okviru programa u području hrvatske tradicijske kulture od nacionalnog i međunarodnog interesa; broj inozemnih umjetnika uključenih u međunarodne projekte; broj uključenih zagrebačkih i/ili nacionalnih umjetnika i/ili organizacija; ponude suradničkih organizacija i/ili umjetnika; ponude za nabavu robe ili usluga; broj polaznika tečajeva i radionica; broj prodanih ulaznica; broj posjetitelja, broj i vrsta tiskanog materijala za potrebe programskih aktivnosti., broj digitalnih publikacija, broj i vrsta ugovora s vanjskim suradnicima, broj realiziranih izložbi, broj otisnutih plakata i kataloga za izložbe, broj i iznos honorara za umjetnike, uključujući i grafički dizajn, broj i vrsta potrebnog materijala za realizaciju izložbi, broj planiranih novih profesionalnih kazališnih naslova za djecu; broj umjetničkih ostvarenja u drugim područjima, broj koprodukcija, broj repriznih izvedbi profesionalnih kazališnih predstava za djecu; broj uključene djece i mladih teškoćama u razvoju u programe Dramskog studija; održana manifestacija Noć kazališta 2026, broj uključenih mjesta u Republici Hrvatskoj, broj uključenih javnih i nezavisnih kazališta i drugih ustanova i organizacija; broj izvedbi kazališnih predstava Dječjeg kazališta Dubrava izvan kazališne dvorane te izvan Grada Zagreba, s uključenim participativnim aktivnostima za sudionike; broj i vrsta tiskanog materijala za potrebe programskih aktivnosti; provedene u 2026. godini planirane projektne aktivnosti projekta Kaleidoskop kulture u meni, broj i vrsta aktivnosti, broj sudionika, broj odobrenih Zahtjeva za nadoknadom sredstava.

POKAZATELJI UČINKA:
Broj i vrsta programa i aktivnosti te drugih pokazatelja programa kojima se doprinosi ostvarenju pokazatelja Programa razvoja kulture Grada Zagreba 2024.-2030., sukladno pokazateljima koji su sastavni dio Programa rada i razvitka Centra kulture Dubrava u 2026. i njegovim izmjenama.

POKAZATELJI REZULTATA AKTIVNOSTI/PROJEKATA:
Provedeni svi programi, projekti i aktivnosti sukladno Programu rada i razvitka Centra kulture Dubrava i njegovim izmjenama, ostvareni svi planirani pokazatelji.



